La pelle

La pelle (La haŭto) estas itala militfilmo de 1981 reĝisorita de Liliana Cavani kaj stelulita de Marcello Mastroianni, Burt Lancaster, Ken Marshall, Carlo Giuffrè kaj Claudia Cardinale, laŭ la samnoma verko de Curzio Malaparte. La filmo prezentiĝis en la Kinfestivalo de Cannes. 

Intrigo

Napolo, 1944. Generalo Mark Clark, komandanto de la Kvina Armeo de Usono, intertraktas kun Eduardo Marzullo, Camorra gangstero, la liveron de 112 germanaj soldatoj kaptitaj dum kvar tagoj da ribelo. Marzullo postulas de la usonanoj subaĉetaĵon de cent liroj por kilogramo, eble kun fortaj pliiĝoj se ne rapide pagita, por ĉiu kaptito. La peranto estas la itala ligkapitano Curzio Malaparte, kiu ankaŭ ricevas la taskon plaĉi al piloto edzino de usona senatano, kaj organizi renesancan vespermanĝon kiu havas kiel kulminaĵon fiŝon: "sireno" de la napola akvario kiu aspektas kvazaŭ kuirita infano.

Dume en la malriĉegaj kvartaloj, patrinoj vendas siajn filinojn kiel prostituitinoj al la marokaj soldatoj, kaj Jim, la juna usona kontaktokapitana amiko de Malaparte, enamiĝas al juna knabino. Li malkovras ke ŝi estas eksponita de sia patro kiel la nura virgulino ekzistanta en la grandurbo. Malaparte venas en tiun ĉi "inferon sur la tero" per abomeno. Li provas klarigi al virino, dum orgio de samseksemuloj, ke estas la korupta potenco de la usonanoj, kio tiel reduktis la moralajn nivelojn de la malsatantaj homoj de la urbo, kiuj nun estas forte malriĉigitaj pro la milito.

Vezuvio subite eksplodas en erupcio, dum kiu la aviadistino spertas kruelan seksperfortan sperton fare de grupo de ebriaj kaj ĉagrenitaj soldatoj, travivaĵo kiu alportas ŝin al la sama nivelo de ĉiuj aliaj senkulpaj kaj venkitaj virinoj ĉirkaŭ ŝi. La rakonto finiĝas per la alveno de la Kvina Armeo en Romo tra la Appia Vojo. Inter la homamaso, kiu bonvenigas la usonanojn, kaj meze de la entuziasmo de la liberigo, malriĉulo finas dispremita sub milita tanko.

Geaktoraro kaj roluloj
 Marcello Mastroianni - Curzio Malaparte
 Burt Lancaster - Gen. Mark Clark
 Claudia Cardinale - Princino Consuelo Caracciolo
 Ken Marshall - Jimmy Wren
 Alexandra King - Deborah Wyatt
 Carlo Giuffrè - Eduardo Mazzullo
 Yann Babilée - Jean-Louis
 Jeanne Valérie - Princino en Capri

Eksteraj ligiloj
 en imdb

Kategorio:Filmoj aperintaj en 1981
Kategorio:Italalingvaj filmoj
Kategorio:Anglalingvaj filmoj
Kategorio:Italaj filmoj
Kategorio:Filmoj adaptitaj de libroj
Kategorio:Militaj filmoj
Kategorio:Filmoj pri la Dua Mondmilito